钦定古今图书集成/理学汇编/学行典/第273卷 > 《逸民赋》〈有序〉陆云
## 钦定古今图书集成/理学汇编/学行典/第273卷 > 《逸民赋》〈有序〉陆云

富与贵，人之所欲也。而古之逸民，或轻天下细万物，而欲专一丘之欢，擅一壑之美，岂不以身胜于宇宙而心恬于纷华者哉？故天地不易其乐，万物不干其心，然后可以妙有生之极，享无疆之休也。乃为赋云。

世有逸民兮，栖迟于一丘。委天形之外心兮，淡浩然
其何求？陋此世之险隘兮，又安足以盘游？杖短策而
遂往兮，乃枕石而漱流。载营抱魄，怀元服一。傲物思
宁，妙世自逸。静芬响于永言，灭绝景于无质。相荒土
而卜居，度山河而考室。曾丘蓊荟，穹谷重深。丛木振
颖，葛藟垂阴。潜鱼泳沚，嘤鸟来吟。仍蔬圃于芝薄兮，
“即兰堂于芳林。靡炎飙以赴节兮，挥天籁而兴音。假
乐器于神造兮，咏幽人于鸣琴。挹回源于别沼兮，餐
秋菊于高岑。蒙玉泉以濯发兮，临濬谷而投簪。寂然

兮，仪磻溪之一壑。毒万物之喧哗兮”，聊渔钓于此泽。
尔乃薄言容与，式宴盘桓，朝挹芳露，夕玩幽兰。眇区
外而放志兮，眷天路而怡颜。望灵岳之清景兮，想佳
人于云端；悲沧浪之浊波兮，咏芳池之清澜。鄙终南
之辱节兮，韪伯阳之考槃。眄清霄以寄傲兮，溯凌风
而颓叹。元微载晏，何思何欲？漂若行云之浮，泊若穷
林之木。咨有得之必丧兮，盖怙宠之召辱。彼贪夫之
死权兮，固遗生以要禄。竦战兢而履冰兮，祗肃怀以
临谷。亮据鼎之无栗兮，在颠沛其必渥。是故形瑰者
征咎，体壮者为牺。虽明文而龙藻兮，终俛首而受羁。
立修名于祸始兮，登全生于戾阶。资朝华之促节兮，
抱千载之长怀。挤考终于远期兮，颠灵根而自摧。殉
有丧“之假乐兮，彼无身其孰哀。美达人之元览兮，邈
藏器于无为。物有自遗，道无不可。万殊有同齐，物无
寡。并家于国，等朝于野。荣在世而贵身兮，神居形而
忘我。钦妙古之达言兮，信怀庄而悦贾。曾既明于天
爵兮，何惙悲于人祸。陋《国风》之皇恤，同明哲于大雅。”
《乱》曰：“乘白驹兮皎皎，游穹谷兮蔼蔼。寻峻”路兮峥嵘，
临芳水兮悠裔，槃丘园兮暇豫，翳翠叶兮重盖，瞻洪
崖兮清辉，纷容与兮云际。欲凌霄兮从之，恨天地兮
未泰。咏欢友兮清唱，和尔音兮此世。